Foto: TASS Britaniyaning Solsberi shahrida zaharlangan GRU sobiq polkovnigi Sergey Skripal o‘ziga keldi va gapira boshladi. Bu haqda Sky News telekanali boshlovchisi ma’lum qildi, u ma’lumot manbasini oshkor etmagan. Sputnik xabariga ko‘ra, telekanal efirida Skripal «endi o‘ta og‘ir ahvolda emasligi, davolanish yaxshi reaksiya berayotgani, u o‘ziga kelgani va gapira boshlagani» haqida ma’lum qilishgan. U yerdan ta’kidlashlaricha, politsiya yaqin vaqt ichida sobiq polkovnik bilan suhbatlashishdan umid qilmoqda. Eslatib o‘tamiz, avvalroq Skripalning ahvoli yaxshilangani xabar qilingandi.